164 



Terrena mundi qui ferus omnia 

 Spargit venenis mergit et inferis; 

 Nunc virginali perdomitus solo 

 Cristas cerebri deprimit ignei, 

 Nec victus audet tollero verticem. 



Cingit eoronis interea Deus 

 Frontem duabus martyris innubae: 

 Unam decemplex edita sexies 

 Merces perenni lumine conficit, 

 Centenus extat fructus in altera. 



virgo felix ! o nova gloria ! 

 Caelestis arcis nobilis incola, 

 Intende nostris conluvionibus 

 Vultum gemello cum diademate, 

 Cui posse soli cunctiparens dedit 

 Castum vel ipsum reddere fornicem. 

 Purgabor oris propitiabilis 

 Fulgore, nostrum si iecur inpleas. 

 Nil non pudicum est, quod pia visere 

 Dignaris, almo vel pede tangere. 



